Abdul Samad Idris

Tan Sri Dato' Seri Utama Haji Abdul Samad bin Idris (23 Oktober 1923 – 16 Oktober 2003) ialah seorang ahli politik Malaysia kelahiran Negeri Sembilan. Beliau merupakan bekas Timbalan Menteri Besar Negeri Sembilan dan pernah menyertai Jemaah Kabinet Malaysia sebagai menteri dan timbalan menteri. Beliau juga merupakan seorang budayawan, sejarawan dan wartawan di Malaysia.

 Latar belakang 
Abdul Samad dilahirkan di Kampung Bukit Tempurung, Seri Menanti, Kuala Pilah, Negeri Sembilan pada 23 Oktober 1923. Beliau mula menulis pada tahun 1945 ketika menjadi wartawan akhbar Majlis dan Utusan Melayu.

Berkempen di Sarawak
Sekitar tahun 1962, Abdul Samad Idris pergi berkempen di seluruh negeri Sarawak agar penduduk di sana menyokong kemasukan Sarawak menyertai Malaysia. Beliau turut disertai oleh Mohamed Ghazali bin Jawi. Mereka mengharung arus Sungai Sarawak bagi membawa ketua masyarakat yang berpengaruh menghilir sungai ke Kuching.Politik Negeri Sembilan

Pilihan raya
Dalam Pilihan raya umum Malaysia 1969 , Abdul Samad Idris menang bertanding di DUN Seri Menanti.Selepas memenangi kawasan Seri Menanti, beliau dilantik sebaga Timbalan Menteri Besar Negeri Sembilan. Dalam Pilihan raya umum Malaysia 1969, Abdul Samad Idris bertanding di parlimen Kuala Pilah menggantikan Datuk Bahaman Samsudin.

Timbalan Menteri Besar Negeri Sembilan
Beliau pernah menjadi Timbalan Menteri Besar Negeri Sembilan. Selepas beliau jawatan itu dimansuhkan. Ketika itu Menteri Besar ialah Dr Mohamed Said bin Mohamed. Dalam pilihan raya 1969, Dr Mohamed Said yang direkomen oleh rakan-rakannya menjadi Menteri Besar telah meletak jawatan Menteri Besar. Beliau memberi alasan mahu menumpukan kerjayanya sebagai doktor perubatan di kliniknya. Kerajaan pusat telah membawa orang baru iaitu Mansor Othman seorang eksekutif syarikat Shell di Port Dickson bertanding dalam pilihan raya.

Pernah menjadi Menteri Kebudayaan, Belia dan Sukan pada tahun 1970-an. Selepas persaraannya Tan Sri A. Samad Idris terus aktif dalam bidang penulisan terutamanya mengenai adat dan budaya di Negeri Sembilan. Beliau juga aktif membantu anak-anak seni dalam dunia perfileman melalui jawatannya sebagai Pengerusi Finas.

 Meninggal dunia 
Tan Sri Abdul Samad Idris meninggal dunia pada 16 Oktober 2003 selepas dimasukkan ke Hospital Kuala Lumpur (HKL) kerana serangan angin ahmar.

 Anugerah dan pengiktirafan 
 Darjah kebesaran 

 Ahli Mangku Negara (A.M.N.) (1958)

 Johan Mangku Negara (J.M.N.) (1967)
 Panglima Mangku Negara (P.M.N.) – Tan Sri (1981)

 Darjah Dato' Paduka Mahkota Johor (D.P.M.J.) – Dato' (1979)

 Pingat Jasa Kebaktian (P.J.K.)
 Darjah Seri Utama Negeri Sembilan (S.P.N.S.) – Dato' Seri Utama (1985)

Hasil karya
 Biografi Tan Sri Abdul Samad Idris oleh Dharmala N.S./Abdul Muluk bin Daud, Penyelidikan Budaya Muzium Negeri Sembilan, 2003


 Rujukan 

Kategori:Anggota Pertubuhan Kebangsaan Melayu Bersatu
Kategori:Orang dari Negeri Sembilan
Kategori:Ahli Dewan Undangan Negeri Sembilan pertama
Kategori:Ahli Dewan Rakyat, Parlimen Malaysia ke-3
Kategori:Ahli Dewan Rakyat, Parlimen Malaysia ke-4
Kategori:Ahli Dewan Rakyat, Parlimen Malaysia ke-5
P - SPNS
Kategori:Menteri Kebudayaan, Belia dan Sukan Malaysia
Kategori:Menteri Tanpa Portfolio Malaysia
Kategori:Penulis Malaysia
Kategori:Ahli Dewan Undangan Negeri Sembilan ke-2
Kategori:Penerima Darjah Dato’ Paduka Mahkota Johor